باشباخان بینعلی ییلدیریم، تورک حکومتی‌نین آمریکا پرزیدنتی دونالد ترامپلا تجروبه‌لرینی پایلاشمایا حاضر اولدوغونو سؤیله‌دی.
عدالت و قالخینما پارتیسی ائل باشقان‌لاری کنفرانسیندا دانیشان ییلدیریم، آمریکانین یئنی باشقانی ترامپین وعدلرین‌دن خاطیرلادا‌راق؛
"ایندی ترامپ 'دمیریول‌لاری، یول‌لار، هاوا لیمان‌لاری تیکه‌جیم' دئیه ان اؤنم‌لی، ادعا‌لی پروژه‌لرینی اورتایا قویدو. بیز حاضیریق. تجروبه‌یه احتیاج وارسا تجروبه بورادا. ظارافات دئییل، آمریکادا سرعت‌لی قاتار یوخ، بیزده وار" دئدی.
ییلدیریم، آسیا و آوروپا قاره‌لرینی و ایزمیت کؤرفزینی بیرلشدیرن بؤیوک پروژه‌لر اولان یاووز سلطان سلیم کؤرپوسو، عثمان غازی کؤرپوسو ایله بیرلیکده 19 مین کیلومتر بؤلونموش یول، 26 هاوالیمانی کیمی بؤیوک پروژه‌لرین بیتیریلدیغینی ایضاح ائتدی.
ییلدیریم؛
"تورکیه‌نی کیمسه فرق‌لی گؤزله گؤرمه‌سین. برلین هاوالیمانی آچیلیشی آلتینجی دفعه ارته‌لنیر اما دونیانین ان بؤیوک هاوالیمانی‌نین ایلک آشاماسینی انشاالله 26 فوریه 2018.جی ایلده آچاجاییق" دئدی.
